Source: http://fin.afterdawn.com/uutiset/artikkeli.cfm/2008/02/23/hdscape_vaihtaa_kuluttajien_ostamat_hd_dvd_-levyt_blu-ray-levyiksi
Timestamp: 2017-04-24 05:21:54+00:00

Document:
HDScape vaihtaa kuluttajien ostamat HD DVD -levyt Blu-ray-levyiksi - AfterDawn
HDScape vaihtaa kuluttajien ostamat HD DVD -levyt Blu-ray-levyiksi
Kirjoittaja Kaarlo Räihä @ 23.2.2008 15:29 Kommentteja (7)
Teräväpiirtosodan päättyminen tämän viikon tiistaina jätti monia kysymyksiä ilmaan, joista yksi on HD DVD -elokuvien katselu tulevaisuudessa. Teräväpiirtosoittimille testimateriaalia ja maisemavideoita tuottava HDScape on miettinyt HD DVD:n tulevaisuutta ja yritys on päätynyt lopulta vaihtamaan kuluttajien ostamat HD DVD -levyt Blu-ray-levyihin, koska yrityksen mielestä ei ole reilua rangaista kuluttajia heidän tekemästään valinnasta.
Vaihtotarjouksen myötä kuluttajat saavat pitää HD DVD -levyt ja niiden kotelot itsellään, mutta koteloiden kansipaperit pitää postittaa HDScapelle, joka lähettää sitten kuluttajalle saman levyn Blu-ray-version. Aivan ilmaista Blu-ray-versioiden hankkiminen ei ole, vaan yhdestä uudesta Blu-ray-levystä tulee kuluttajalle maksettavaa 11,95 dollaria ja tähän lisätään vielä 99 sentin toimituskulut. Toistaiseksi vaihtotarjous koskee ainoastaan Yhdysvalloissa asuvia kuluttajia, mutta ohjelma laajenee myöhemmin maailmanlaajuiseksi.
HDScapen myymät HD DVD -levyt ovat combo-mallia eli niiden toisella puolella on DVD, jota voi toistaa tavallisissa DVD-soittimissa. Täten kuluttaja voi nauttia ostamistaan levyistä useilla eri laitteilla ja samalla taataan paremmin levyjen toistomahdollisuudet, kun kuluttajalla on samasta levystä sekä HD DVD-, Blu-ray- että DVD-versiot.
Monet HD DVD -elokuvia keränneet henkilöt toivonevat samanlaista jalomielisyyttä myös suurilta elokuvastudioilta, mutta toistaiseksi yksikään nimekäs HD DVD -elokuvia julkaissut elokuvastudio ei ole vihjaissut mahdollisesta vaihto-ohjelmasta.
Uusien levyjen ostamisen lisäksi kuluttajilla on myös toinen vaihtoehto, joka on HD DVD -levyn sisällön kopioiminen Blu-ray-levylle. Toistaiseksi tallentavat Blu-ray-asemat ja -levyt ovat kuitenkin monelle liian hintava sijoitus, mutta tulevaisuudessa hintojen laskiessa voivat kuluttajat siirtää HD DVD -elokuviaan Blu-ray-levyille.
<Internet-operaattorit valvovat brittejä jo ensi vuonna?
>GoodMoodTV helpottaa yritysten omien videopalveluiden luomista
7 kommenttia 123.2.2008 16:42
Lainaus:Monet HD DVD -elokuvia keränneet henkilöt toivonevat samanlaista jalomielisyyttä myös suurilta elokuvastudioilta, mutta toistaiseksi yksikään nimekäs HD DVD -elokuvia julkaissut elokuvastudio ei ole vihjaissut mahdollisesta vaihto-ohjelmasta. Aina sitä voi yrittää. Sehän on täysin kuluttajan oma vika, että on mennyt HD DVD:itä ostamaan.
223.2.2008 19:19
Ihan reilua vaikka maksaakin vähän. Sais ottaa muutkin mallia
323.2.2008 19:43
Miten tämä liittyy uutiseen?
joka lähettää sitten kuluttajalle saman levyn Blu-ray-version.
Lähettävätkö pelkän levyn, vai kannet myös?
424.2.2008 0:44
Eiköhän se ole ihan sama kuin kaupan hyllyllä...
524.2.2008 15:48
"Monet HD DVD -elokuvia keränneet henkilöt toivonevat samanlaista jalomielisyyttä myös suurilta elokuvastudioilta..." Tuskin tuossa jalomielisyydestä on kysymys, bisnestä ne tekevät ja yrittävät saada asiakkaat osatamaan heiltä levyjät yms. jatkossakin. Mitään ei nykyään tehdä enää jalomielisyyden vuoksi..
624.2.2008 16:24
"Vaihtotarjouksen myötä kuluttajat saavat pitää HD DVD -levyt ja niiden kotelot itsellään, mutta koteloiden kansipaperit pitää postittaa HDScapelle" äkkii ostamaan hd-dvd levyjä sitten tilaa noita br levyjä ja myy br levyt \0/ tai sitten ei.
725.2.2008 0:57
Lainaus, alkuperäisen viestin kirjoitti thejammy: "Vaihtotarjouksen myötä kuluttajat saavat pitää HD DVD -levyt ja niiden kotelot itsellään, mutta koteloiden kansipaperit pitää postittaa HDScapelle" äkkii ostamaan hd-dvd levyjä sitten tilaa noita br levyjä ja myy br levyt \0/ tai sitten ei.
No ei ton puljun tuotteita vissiin perus anttilasta saa.. nettisivuiltaan voi tilata 8 hd-dvd:tä hintaan 39,95$ (+toimituskulut suomeen). Siitä sitten muutat ne 12,94$:in hintaan / kpl blu-ray-levyiksi (jos toimituskulut tulevat joka levylle erikseen..). Niitä kuoriaakaan ei varmaan ilmaiseski voi sinne lähettää.. (Mutta jos leikitän, että toimituskulut Suomeen ja kuorien toimittaminen Suomesta lähimpään puljun toimipisteeseen on ilmasta) tulee blu-ray-levylle hintaa noin 17,93$.. lisäksi voisin kysyä, että kuka ostaa jotain hemmetin takka-, akvaario- yms. videoita? Jos hinta ois 2€ postikuluineen ja sattuisin jonku hd-laitteiston omaan, niin saattaisin ehkä läpällä hankkia itelleni..

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD